Source: https://www.slov-lex.sk/static/SK/ZZ/1977/100/19910415.html
Timestamp: 2019-10-19 10:47:00+00:00
Document Index: 11886649

Matched Legal Cases: ['§ 14', '§ 14', '§ 3', '§ 14', '§ 4', '§ 5', '§ 12', '§ 15', '§ 15', '§ 19', '§ 21', '§ 13', '§ 18', '§ 20', '§ 20', '§ 7', '§ 15', '§ 20', '§ 8', '§ 17', '§ 19', '§ 21', '§ 24', '§ 13', '§ 18', '§ 4', '§ 5', '§ 6', '§ 7', '§ 3', '§ 21', '§ 4', '§ 19', '§ 4', '§ 4', '§ 11', '§ 11', '§ 3', '§ 3', '§ 14', '§ 13', '§ 21', '§ 4', '§ 13', '§ 30', '§ 20', '§ 4', '§ 25', '§ 13', '§ 14', '§ 15', '§ 28']

Časová verzia predpisu účinná od 15.04.1991 do 17.12.1991
Všetky lesy bez ohľadu na veľkosť a správu (vlastníctvo, užívanie) musia sa plánovite obhospodarovať ako lesný fond tak, aby sa zabezpečila čo najvyššia produkcia akostnej drevnej hmoty, aby sa zabezpečovali a zlepšovali ostatné funkcie lesov a utvárali predpoklady na racionalizáciu lesného hospodárstva. Na tieto účely slúži hospodárska úprava lesov, ktorej výsledkom sú predovšetkým lesné hospodárske plány.
Lesné hospodárske plány sú podkladom pre národohospodárske plánovanie1) a nástrojom na cieľavedomé hospodárenie v lesoch sledujúce zlepšovanie funkcií lesov; určujú na základe najnovších poznatkov vedy a techniky ciele a úlohy hospodárenia v lesoch, najmä z hľadiska pestovania a ochrany lesov, ochrany a tvorby životného prostredia, ťažieb dreva a ostatných funkcií lesov.
záväzné ukazovatele a údaje, ktorými sú hospodársky spôsob, výška ťažieb dreva určená ťažbovým percentom v jednotlivých vekových stupňoch a úlohy obnovy a výchovy lesných porastov; pri určení výšky ťažieb sa sleduje dosiahnutie nepretržitej rozšírenej produkcie a rovnomernej vekovej skladby lesov,
smerné ukazovatele a údaje, ktorými sú najmä hospodársky tvar lesa, formy hospodárskeho spôsobu, umiestnenie a postup ťažieb, postup premien a prevodov a meliorácie lesných pozemkov,
Pri určovaní výšky ťažieb dreva podľa odseku 3 písm. a) sa v hospodárskych lesoch prihliada aj na rozloženie zásob dreva, prírastkové pomery a ťažbovú plynulosť; v ochranných lesoch a v lesoch osobitného určenia sa prihliada na formy hospodárskych spôsobov určené vo vzťahu k prevažujúcej funkcii týchto lesov.
Lesné hospodárske plány vypracúvajú podľa smerníc Ministerstva lesného a vodného hospodárstva Slovenskej socialistickej republiky (ďalej len „ministerstvo“) na obdobie spravidla 10 rokov organizácie poverené ministerstvom, prípadne organizácie poverené Federálnym ministerstvom národnej obrany, ak ide o vojenské lesy.2) Tieto organizácie sú povinné dbať pri vypracúvaní lesných hospodárskych plánov o ich súlad s dlhodobým výhľadom národného hospodárstva, s perspektívou odvetvia lesného hospodárstva a s ochranou a tvorbou životného prostredia.
Štátne organizácie lesného hospodárstva riadené ministerstvom alebo Federálnym ministerstvom národnej obrany a správcovia, vlastníci alebo užívatelia lesného fondu (ďalej len „užívatelia lesov“), ktorým bol rozsah odbornej správy lesov obmedzený (§ 14), sú povinní viesť prehľad o výsledkoch hospodárenia podľa lesných hospodárskych plánov.
Organizácie poverené vypracúvaním lesných hospodárskych plánov vypracúvajú súhrnné lesné hospodárske plány Slovenskej socialistickej republiky, a ak to určí ministerstvo, aj súhrnné lesné hospodárske plány oblastí lesov.
Spôsob vykonávania hospodárskej úpravy lesov, vypracúvania, schvaľovania a kontroly lesných hospodárskych plánov, súhrnných lesných hospodárskych plánov a ich zmien, ako aj určovania ukazovateľov a údajov týchto plánov ustanoví ministerstvo všeobecne záväzným právnym predpisom.
Na konanie o schvaľovaní lesných hospodárskych plánov a súhrnných lesných hospodárskych plánov a povoľovaní ich zmien sa nevzťahujú všeobecné predpisy o správnom konaní.
Ochranné lesy a lesy osobitného určenia vyhlasuje ministerstvo z vlastného podnetu alebo na návrh orgánov štátnej správy. Na konanie o vyhlásení ochranných lesov a lesov osobitného určenia sa nevzťahujú všeobecné predpisy o správnom konaní.
Ak sa vyhlásenie ochranných lesov a lesov osobitného určenia, ako aj schvaľovanie lesných hospodárskych plánov pre tieto lesy dotýka záujmov chránených osobitnými predpismi,3) orgán štátnej správy lesného hospodárstva prerokuje tieto opatrenia s dotknutými orgánmi štátnej správy, prípadne ak to ustanovujú osobitné predpisy, vyžiada si ich súhlas; tento súhlas sa môže viazať na splnenie podmienok ustanovených uvedenými predpismi. Právo týchto orgánov vydávať rozhodnutia o podmienkach ochrany nimi sledovaných záujmov podľa osobitných predpisov zostáva nedotknuté; ak sa rozhodnutie dotýka lesov, vydávajú ho tieto orgány po prerokovaní s ministerstvom.
V hospodárskych lesoch je prevažujúcim hospodárskym spôsobom rúbaňový spôsob maloplošných foriem. V ochranných lesoch sa určí hospodársky spôsob s prihliadnutím na prírodné podmienky. V lesoch osobitného určenia sa určí hospodársky spôsob so zreteľom na ich osobitné poslanie s prihliadnutím na produkčné a ostatné funkcie lesov.
Lesné porasty, ktorých zdravotný stav, prirastavosť alebo akosť neumožňujú plniť funkcie lesov, sú užívatelia lesov povinní previesť pred dosiahnutím rubnej zrelosti na vhodný hospodársky tvar lesa alebo premeniť na lesné porasty vhodného drevinového zloženia.
Štátne organizácie lesného hospodárstva riadené ministerstvom alebo Federálnym ministerstvom národnej obrany a užívatelia lesov, ktorým bol rozsah odbornej správy lesov obmedzený (§ 14), sú povinní zabezpečiť dostačujúce množstvo druhovo a geneticky vhodného osiva a sadeníc potrebných na obnovu lesných porastov a na zalesnenie pozemkov na to určených.4)
Lesníckotechnické meliorácie na lesných pozemkoch nad hornou hranicou stromovej vegetácie vykonávajú štátne organizácie lesného hospodárstva riadené ministerstvom alebo Federálnym ministerstvom národnej obrany.
Odbornou správou lesov sa zabezpečuje odborná pomoc a dozor nad hospodárením v lesoch, ktoré nie sú v správe alebo v užívaní štátnych organizácií lesného hospodárstva riadených ministerstvom alebo Federálnym ministerstvom národnej obrany.
zabezpečovať podklady na vypracúvanie lesných hospodárskych plánov,
vypracúvať podľa schválených lesných hospodárskych plánov ročné plány lesnej výroby, dodávok dreva a určovať opatrenia na zlepšovanie funkcií lesov,
vyžadovať plnenie úloh v lesnej výrobe, zabezpečovanie a zlepšovanie funkcií lesov a ochranu lesov, ako aj dozerať na plnenie týchto úloh,
vyznačovať ťažbu dreva a vykupovať drevo,
dávať užívateľom lesov pokyny na hospodárenie v lesoch a na ich ochranu,
Odbornú správu lesov vykonávajú štátne organizácie lesného hospodárstva riadené ministerstvom, ak ju ministerstvo nezverí inej organizácii, prípadne ak si túto správu nevynahradí. Na konanie o zverení a vyhradení výkonu odbornej správy lesov sa nevzťahujú všeobecné predpisy o správnom konaní.
Úlohy podľa odseku 2 písm. b) oznamujú organizácie vykonávajúce odbornú správu lesov užívateľom lesov písomne; ak oznámi užívateľ lesa do 15 dní od doručenia písomného oznámenia orgánu štátnej správy, že s nimi nesúhlasí, určí tento orgán úlohy rozhodnutím.
Organizácie vykonávajúce odbornú správu lesov sú povinné podávať orgánu štátnej správy lesného hospodárstva správy o plnení úloh odbornej správy lesov a oznamovať mu zistené prípady porušenia ustanovenia zákona o lesoch a tohto zákona, ako aj predpisov a rozhodnutí vydaných na ich základe.
Ministerstvo môže obmedziť rozsah odbornej správy lesov užívateľom lesov, ktorí zabezpečujú plnenie úloh v lesoch vlastnými odbornými lesnými hospodármi podľa § 3 ods. 2. Na konanie o obmedzení rozsahu odbornej správy lesov sa nevzťahujú všeobecné predpisy o správnom konaní.
Ministerstvo podrobnejšie upraví všeobecne záväzným právnym predpisom úlohy organizácií vykonávajúcich odbornú správu lesov a spôsob jej vykonávania; ustanoví aj výšku príspevkov za výkon tejto správy a ďalšie podrobnosti o ich platení.
Každý môže vstupovať na lesné pozemky a do lesných porastov, zbierať lesné plodiny a raždie; pritom je povinný les chrániť, zachovávať v lese potrebnú opatrnosť a nerušiť lesné prostredie.
Orgán štátnej správy lesného hospodárstva môže zakázať, prípadne obmedziť užívanie lesov uvedené v odseku 1, ak to vyžaduje ochrana lesov alebo iné dôležité záujmy spoločnosti; na konanie o vydávaní a odvolávaní týchto zákazov a obmedzení sa nevzťahujú všeobecné predpisy o správnom konaní. Zákazy vstupu na lesné pozemky alebo iné obmedzenia pri užívaní lesov ustanovené osobitnými predpismi5) alebo podľa nich vyhlásené zostávajú nedotknuté.
Pri činnostiach vykonávaných v lese podľa osobitných predpisov,6) na ktoré podľa zákona o lesoch alebo tohto zákona netreba povolenie, sú organizácie povinné oznámiť rozsah a účel týchto činností najmenej 15 dní pred ich začatím orgánu štátnej správy lesného hospodárstva a užívateľovi lesa.
Zákazy uvedené v odseku 1 písm. a), b), e) až i) neplatia pre činnosti, ktoré vykonávajú užívatelia lesov v rámci plnenia svojich úloh pri hospodárení v lesoch a pri ich ochrane, alebo ak sú činnosti povolené osobitnými predpismi.7)
Ak sa vyskytne v lesoch a ich okolí alebo na skladoch dreva niektorý z rastlinných alebo v živočíšnych škodcov v nadmernom množstve, môže orgán štátnej správy lesného hospodárstva uložiť vykonanie opatrení proti rozšíreniu týchto škodcov a na ich vyhubenie i organizáciám, ktoré skladujú drevo, a ďalším užívateľom pozemkov v okolí lesov.
Na vydanie rozhodnutia o umiestnení stavby a o využití územia8) vo vzdialenosti do 50 metrov od okraja lesných pozemkov sa vyžaduje súhlas orgánu štátnej správy lesného hospodárstva. Na konanie o udelení tohto súhlasu sa nevzťahujú všeobecné predpisy o správnom konaní.
Užívatelia lesov, prípadne organizácie vykonávajúce odbornú správu lesov, sú povinní zisťovať každoročne, najneskoršie do 30. júna, výšku škody spôsobenej zverou na lesných porastoch za predchádzajúcich 12 mesiacov; ku zisťovaniu škody sú povinní prizvať užívateľov lesných poľovných revírov.
požiadať podľa osobitných predpisov,9) aby sa rozhodlo o znížení stavu zveri v lesnom poľovnom revíre,
uplatniť nárok na náhradu škody podľa osobitných predpisov,10)
Pracovníci štátnych organizácií lesného hospodárstva riadených ministerstvom, ktorí zabezpečujú úlohy rozvoja, správy, prevádzky a ochrany lesov, ako aj odbornú správu lesov, a pracovníci, ktorí vykonávajú štátnu správu lesného hospodárstva podľa zákona o lesoch a tohto zákona, sú povinní vo svojej činnosti napomáhať a dbať o zabezpečovanie a zlepšovanie ochrany lesov. Títo pracovníci sú oprávnení nosiť pri výkone povinností vyplývajúcich z pracovného pomeru lesnícku rovnošatu so štátnym znakom a služobným označením. Podrobnosti o lesníckych rovnošatách upraví ministerstvo.
Štátne organizácie lesného hospodárstva riadené ministerstvom alebo Federálnym ministerstvom národnej obrany a užívatelia lesov, ktorým bol rozsah odbornej správy lesov obmedzený (§ 14), sú povinní zabezpečiť riadny výkon ochrannej služby v lesoch. Orgány štátnej správy lesného hospodárstva ustanovujú a odvolávajú na ich návrh, prípadne z vlastného podnetu alebo na návrh ministerstva lesnú stráž; na konanie o ustanovení a odvolávaní lesnej stráže sa nevzťahujú všeobecné predpisy o správnom konaní. Lesná stráž vykonáva svoju funkciu vo všetkých lesoch určeného obvodu pôsobnosti bez ohľadu na vlastnícke a užívacie vzťahy k lesom.
Člen lesnej stráže sa pri výkone svojej funkcie preukazuje osobitným preukazom. Člen lesnej stráže je oprávnený
ukladať za priestupky na úseku lesného hospodárstva pokuty v blokovom konaní v rozsahu a za podmienok ustanovených osobitnými predpismi,11)
Ak člen lesnej stráže zistí, že porušením predpisov na ochranu lesov vznikla škoda, oznámi to užívateľovi lesa.
Ustanoveniami odsekov 4 až 7 nie sú dotknuté osobitné predpisy upravujúce nosenie a použitie zbrane.12)
o vyňatí lesných pozemkov z lesného pôdneho fondu a o obmedzení ich využívania v hospodárskych lesoch podľa § 4 ods. 2 zákona o lesoch s výmerou do 2 hektárov,
o udeľovaní súhlasu podľa § 5 ods. 3 zákona o lesoch na vydanie územných rozhodnutí, ktorými má byť dotknutý lesný pôdny fond,
podľa § 12 ods. 3 zákona o lesoch v pochybnostiach o tom, či socialistickej organizácii patrí právo užívania lesných pozemkov,
o prevode práva užívania lesných pozemkov podľa § 15 ods. 4 zákona o lesoch a o náhrade nákladov na investície pri prevode tohto práva podľa § 15 ods. 3 zákona o lesoch,
pri vytváraní ucelených lesných častí podľa § 19 zákona o lesoch,
o dobe, spôsobe, rozsahu a trvaní lesnej dopravy po cudzích pozemkoch, prípadne aj o výške náhrady škody podľa § 21 ods. 2 zákona o lesoch,
o určení úloh užívateľom lesov pod odbornou správou podľa § 13 ods. 5,
o obmedzení niektorých činností alebo úprave ich vykonávania v lesoch podľa § 18 ods. 2, ako aj o určení podmienok použitia určitých technologických spôsobov pri prevádzkovej, hospodárskej a inej činnosti v lesoch a v ich blízkosti podľa § 20 ods. 5,
o uložení opatrení proti rozšíreniu škodcov a na ich vyhubenie v lesoch, na skladoch dreva a na iných pozemkoch v okolí lesov podľa § 20 ods. 3,
dávajú súhlas podľa § 7 ods. 2 zákona o lesoch k návrhom na prerokovanie projektových úloh stavieb, ktorými má byť dotknutý lesný pôdny fond; pri návrhoch trás smerových a líniových stavieb, len ak trasa neprechádza lesmi viacerých okresov,
dávajú súhlas podľa § 15 ods. 1 zákona o lesoch k hospodárskej zmluve o prevode práva užívania lesných pozemkov,
dávajú súhlas na vydanie rozhodnutia o umiestnení stavby a o využití územia vo vzdialenosti do 50 metrov od okraja lesných pozemkov podľa § 20 ods. 4,
povoľujú predĺženie lehoty na zalesnenie holín na lesných pozemkoch a zabezpečenie lesných porastov na holinách podľa § 8 ods. 4,
vydávajú podľa § 17 ods. 2 zákazy a obmedzenia užívania lesov,
povoľujú výnimky zo zákazov niektorých činností v lesoch podľa § 19 ods. 3,
ukladajú opatrenia v prípade mimoriadnych okolností a nepredvídaných škôd podľa § 21 ods. 2,
ustanovujú a odvolávajú lesnú stráž podľa § 24 ods. 1,
Okresným národným výborom sa podľa § 13 ods. 6 podávajú správy o plnení úloh odbornej správy lesov a oznamujú zistené prípady porušenia ustanovení zákona o lesoch a tohto zákona, ako aj predpisov vydaných na ich základe. Okresným národným výborom sa podľa § 18 ods. 1 oznamuje rozsah a účel činností vykonávaných v lese podľa osobitných predpisov.
Krajské národné výbory rozhodujú o vyňatí lesných pozemkov z lesného pôdneho fondu a o obmedzení ich využívania v hospodárskych lesoch podľa § 4 ods. 2 zákona o lesoch s výmerou nad 2 hektáre do 5 hektárov.
dávajú súhlas podľa § 5 ods. 2 zákona o lesoch k návrhom územných plánov zón, podľa § 6 ods. 2 zákona o lesoch k návrhom na určenie dobývacích priestorov, ktorými má byť dotknutý lesný pôdny fond a lesné porasty a podľa § 7 ods. 2 zákona o lesoch k návrhom na prerokovanie projektovej úlohy trás smerových a líniových stavieb, ak trasa prechádza lesmi viacerých okresov,
sledujú hospodárenie v lesoch z hľadiska zabezpečovania funkcií lesov a z hľadiska rozvoja kraja a vyjadrujú sa ku koncepciám rozvoja lesného hospodárstva,
schvaľujú podľa § 3 ods. 3 lesné hospodárske plány, kontrolujú ich dodržiavanie a povoľujú ich zmeny,
ukladajú podľa § 21 ods. 2 opatrenia v prípade mimoriadnych okolností a nepredvídaných škôd v lesoch, ak tieto okolnosti a škody presahujú územný obvod okresného národného výboru alebo jeho možnosti,
rozhodovanie o vyňatí lesných pozemkov z lesného pôdneho fondu a o obmedzení ich využívania v hospodárskych lesoch podľa § 4 ods.2 zákona o lesoch s výmerou do 2 hektárov,
povoľovanie výnimiek zo zákazov niektorých činností v lesoch podľa § 19 ods. 3.
riadi hospodársku politiku, komplexný rozvoj a uplatňovanie vedy a techniky v lesnom hospodárstve,
vykonáva štátnu správu lesného hospodárstva vo vojenských lesoch podľa zákona o lesoch, prípadne podľa tohto zákona,13)
rozhoduje o vyňatí lesných pozemkov z lesného pôdneho fondu a o obmedzení ich využívania podľa § 4 ods. 2 zákona o lesoch v ochranných lesoch a lesoch osobitného určenia; v hospodárskych lesoch s výmerou lesných pozemkov nad 5 hektárov,
povoľuje podľa § 4 ods. 6 a 7 zákona o lesoch vyňatie lesných pozemkov z lesného pôdneho fondu na výstavbu rekreačných chát a objektov,
povoľuje podľa § 11 ods. 3 zákona o lesoch výnimky na správu lesného národného majetku,
dáva podľa § 11 ods. 4 zákona o lesoch súhlas na prevody správy lesného národného majetku,
určuje lesné hospodárske celky podľa § 3 ods. 2,
určuje kvalifikačné predpoklady pre odborných lesných hospodárov podľa § 3 ods. 2,
obmedzuje rozsah odbornej správy lesov podľa § 14 a zveruje jej výkon organizáciám podľa § 13 ods. 3,
ukladá podľa § 21 ods. 2 opatrenia v prípade mimoriadnych okolností a nepredvídaných škôd v lesoch, ak tieto okolnosti a škody presahujú územný obvod krajského národného výboru alebo jeho možnosti,
rozhodovanie o vyňatí lesných pozemkov z lesného pôdneho fondu a o obmedzení ich využívania v hospodárskych lesoch podľa § 4 ods. 2 zákona o lesoch s výmerou do 5 hektárov,
výkon odbornej správy lesov podľa § 13 ods. 3.
Okresné a krajské národné výbory a národné výbory im na roveň postavené sústavne dozerajú na dodržiavanie ustanovení zákona o lesoch, tohto zákona a predpisov vydaných na ich základe. V rozsahu svojej pôsobnosti dozerajú, či sa dodržiavajú nimi vydané rozhodnutia, či príslušné organizácie vykonávajú odbornú správu lesov, či užívatelia lesov hospodária v lesoch podľa lesných hospodárskych plánov, zvyšujú úrodnosť lesných pozemkov, produkciu drevnej hmoty a zabezpečujú, prípadne zlepšujú ostatné funkcie lesov.
Národné výbory pri výkone dozoru podľa odseku 1 ukladajú opatrenia na odstránenie zistených nedostatkov a v súvislosti s tým aj prípadné nevyhnutné opatrenia na zlepšenie stavu lesov a plnenie ich funkcií.
Ministerstvo dozerá na to, ako orgány a organizácie vykonávajú ustanovenia zákona o lesoch, tohto zákona a predpisov vydaných na ich základe; je oprávnené ukladať opatrenia na odstránenie zistených nedostatkov.
Pracovníci orgánov uvedených v § 30 a 31, ktorí sú poverení výkonom dozoru, sú pri plnení svojich úloh oprávnení vstupovať na pozemky, do závodov, zariadení a objektov, ak na to nie je potrebné povolenie podľa osobitných predpisov,14) zisťovať a overovať potrebné skutočnosti, požadovať potrebné údaje a vysvetlenia a nazerať do príslušných dokladov; pritom sú povinní zachovávať štátne, hospodárske a služobné tajomstvo o skutočnostiach, o ktorých sa dozvedeli pri výkone svojej činnosti, a preukázať sa preukazom orgánu, z poverenia ktorého vykonávajú dozor.
Ak zákona o lesoch alebo tento zákon neustanovuje inak, postupujú orgány štátnej správy lesného hospodárstva v konaní vo veciach upravených týmito zákonmi (ďalej len „konanie“) podľa správneho poriadku.15)
Ak sa konanie týka lesov pod odbornou správou, je účastníkom konania okrem užívateľa lesa aj organizácia vykonávajúca odbornú správu lesov. Ak sa konanie týka ochranných lesov alebo lesov osobitného určenia, prihliada orgán štátnej správy lesného hospodárstva na stanovisko orgánu štátnej správy, na návrh ktorého boli lesy za také vyhlásené, a vydané rozhodnutie tomuto orgánu tiež doručí.
Orgán štátnej správy lesného hospodárstva môže oznámiť rozhodnutie účastníkom konania verejnou vyhláškou na miestnych národných výboroch, v územných obvodoch ktorých sú dotknuté záujmy účastníkov, s výnimkou žiadateľa, užívateľa lesa, prípadne organizácie vykonávajúcej odbornú správu lesov.
Orgán štátnej správy lesného hospodárstva v rozhodnutí o vyňatí lesných pozemkov z lesného pôdneho fondu alebo o obmedzení ich využívania uvedie výmery lesných pozemkov alebo ich vynímaných častí, prípadne častí, ktorých využívanie bude obmedzené. Ak na ďalšie využitie vynímaných lesných pozemkov treba stavebné povolenie8) alebo iné rozhodnutie podľa osobitných predpisov,16) nesmie sa začať s ich odlesňovaním pred nadobudnutím právoplatnosti takéhoto rozhodnutia. Rozhodnutia o trvalom, prípadne dočasnom vyňatí pri rozsiahlejšej výstavbe, prípadne ťažbe nerastov vydáva orgán štátnej správy lesného hospodárstva tak, aby sa vyňaté lesné pozemky využili na plnenie funkcií lesov až do ich skutočného použitia na iné účely.
ak to vyžadujú dôležité záujmy lesného hospodárstva, najmä ak je to nevyhnutné na vytvorenie ucelených lesných častí,
Ak organizácia poruší počas jedného roka od nadobudnutia právoplatnosti rozhodnutia o uložení pokuty podľa zákona o lesoch alebo tohto zákona akúkoľvek povinnosť, za ktorú sa ukladá pokuta podľa zákona o lesoch alebo tohto zákona, uloží sa ďalšia pokuta až do výšky dvojnásobku pokuty, ktorá by bola inak uložená.
Orgány štátnej správy lesného hospodárstva ukladajú pokuty aj pracovníkom organizácií, ktorí porušenie povinností organizácií zavinili, ak nejde o trestný čin alebo prečin. Výška pokuty môže u pracovníka organizácie dosiahnuť najviac trojnásobok jeho priemerného mesačného zárobku.17)
Uložením pokuty organizácii zostáva nedotknutá trestná zodpovednosť jej pracovníkov i zodpovednosť organizácie, prípadne pracovníkov organizácie podľa predpisov o náhrade škody. Ak sa pracovníkovi organizácie uložila pokuta podľa odseku 3, nemožno mu už uložiť pokutu podľa iných predpisov.
Zákon SNR č. 1/1955 Zb. SNR o štátnej ochrane prírody sa dopĺňa takto:
O výrube stromov, rastúcich mimo lesa, na ktoré sa nevzťahujú osobitné predpisy, *) rozhodujú miestne národné výbory; okresné národné výbory si môžu rozhodovanie vyhradiť.“.
V § 20 sa doterajší text označuje ako odsek 1 a dopĺňa sa odsek 2, ktorý znie:
Ministerstvo kultúry Slovenskej socialistickej republiky po dohode s Ministerstvom lesného a vodného hospodárstva Slovenskej socialistickej republiky a Ministerstvom priemyslu Slovenskej socialistickej republiky ustanoví všeobecne záväzným právnym predpisom podrobnosti o ochrane stromov rastúcich mimo lesa, o postupe pri výnimočnom povoľovaní ich výrubu a o spôsobe využitia drevnej hmoty z týchto stromov.“.
Napr. zákon SNR č. 1/1955 Zb. SNR o štátnej ochrane prírody, zákon SNR č. 7/1958 Zb. SNR o kultúrnych pamiatkach, zákon č. 20/1966 Zb. o starostlivosti o zdravie ľudu, zákon č. 23/1962 Zb. o poľovníctve, zákon č. 138/1973 Zb. o vodách (vodný zákon).
Zákon č. 162/1949 Zb. o zbraniach a strelive. Vyhláška č. 124/1961 Zb. o strelných zbraniach a strelive. Vyhláška č. 7/1953 Ú. v. o poľovných zbraniach.
Napr. § 4 ods. 6 a 7 a § 25 ods. 2 zákona č. 61/1977 Zb. o lesoch.
Napr. zákon č. 41/1957 Zb. o využití nerastného bohatstva (banský zákon), zákon. č. 79/1957 Zb. o výrobe, rozvode a spotrebe elektriny (elektrizačný zákon), zákon č. 138/1973 Zb. o vodách (vodný zákon), zákon SNR č. 1/1955 Zb. SNR o štátnej ochrane prírody, zákon č. 20/1966 Zb. o starostlivosti o zdravie ľudu.
§ 13 Výkon odbornej správy lesov
§ 14 Obmedzenie rozsahu odbornej správy lesov
§ 15 Príspevky za odbornú správu lesov
§ 28 Ministerstvo lesného a vodného hospodárstva Slovenskej socialistickej republiky
Dátum účinnosti od: 15.04.1991
Dátum účinnosti do: 17.12.1991